తెలంగాణలో మహిళా తహసీల్దార్ దారుణహత్య WATCH LIVE TV
'ఫేస్‌బుక్‌' షేర్లు... ఒక్క రోజులో భారీనష్టం!
రాజకీయ ప్రయోజనాల కోసం 'ఫేస్‌బుక్‌' నుంచి దాదాపు అయిదు కోట్ల మంది వినియోగదారుల సమాచారం లీకైందని వచ్చిన ఆరోపణల నేపథ్యంలో.. సంస్థ షేర్లు భారీ నష్టాలను చవిచూడాల్సి వచ్చింది.
TNN | Updated:
Mar 21, 2018, 02:56PM IST
రాజకీయ ప్రయోజనాల కోసం 'ఫేస్‌బుక్‌' నుంచి దాదాపు అయిదు కోట్ల మంది వినియోగదారుల సమాచారం లీకైందని వచ్చిన ఆరోపణల నేపథ్యంలో.. సంస్థ షేర్లు భారీ నష్టాలను చవిచూడాల్సి వచ్చింది. అమెరికా, బ్రిటన్‌ మీడియాల్లో ఫేస్‌బుక్‌కు వ్యతిరేకంగా వార్తలు రావడంతో ఫేస్‌బుక్‌ షేర్లు ఒక్కసారిగా కుప్పకూలాయి. ట్రంప్‌ ఎన్నికల ప్రచారం కోసం పనిచేసిన కన్సల్టెన్సీకి ఫేస్‌బుక్‌ వినియోగదారుల వివరాలు ఎలా లభించాయని ఫేస్‌బుక్‌ సీఈఓ మార్క్‌ జుకర్‌బర్గ్‌ను అమెరికా, యూరోపియన్‌ అధికారులు ప్రశ్నించనున్నారని వార్తలు రావడంతో ఈ పరిస్థితి తలెత్తింది. ఈ ఆరోపణల నేపథ్యంలో... కేంబ్రిడ్జ్‌ అనలిటికా సీఈవో అలెగ్జాండర్ నిక్స్‌ను విధుల నుంచి తొలగించారు.
2016లో అమెరికా అధ్యక్షుడు డొనాల్డ్‌ ట్రంప్‌ ఎన్నికల ప్రచారం సమయంలో సుమారు 5 కోట్ల మంది ఫేస్‌బుక్‌ వినియోగదారుల సమాచారాన్ని కేంబ్రిడ్జ్‌ అనలిటికా డేటా అనలిస్ట్‌ కంపెనీ అక్రమంగా ఉపయోగించుకుందని ప్రచారం జరగడంతో... ఫేస్‌బుక్‌ షేరు విలువ 7 శాతానికి పడిపోయింది. 2014 మార్చి తర్వాత ఒక్క రోజులో ఇంతగా నష్టోవడం ఇప్పుడే. 2014మార్చిలో ఒక్క రోజులో షేరు విలువ 10.8 శాతం పడిపోయింది.